Minulla on tällainen paperi.
Muistan, kun aikoinaan pastori Vilho Soininen kertoi -
vanhasta saarnamiehestä, joka laittoi kaikki saarnansa paperille.
Tuli eräs kerta, kun piti taas lähteä saarnaamaan.
Hän oli laittanut saarnapaperit ullakolle -
ja meni etsimään niitä sieltä.
Siellä ne oli silppuna, paperisilppuna, koska rotat olivat syöneet ne saarnat.
Minä en usko, että näitä saarnoja rotat pystyvät syömään, -
koska tähän on Raamattua kirjoitettuna.
On hyvä, että tämä usko ja Jeesuksen rakkaus ovat sydämessä, -
etteivät rotat syö.
Paholainen lähettää rottia ja hiiriä, kaikki kiusauksia, -
kiusauksen rottia ja hiiriä -
mutta älä anna rottien syödä sinun papereita, -
koska ne on taivaallisella kirjoituksella, -
Jumalan sanalla ja hengellä kirjoitettu sinun sisimpääsi.
Rotalta katkeaa hammas, jos se yrittää näitä syödä.
Turvallista olla. Eikö vaan? Kiitos Jumalalle.
Mukava olla pitkästä aikaa teidän kanssanne. Olin pitkään matkoilla.
Maailma on tullut pieneksi. Sen totesin myös eilen illalla.
Muistatte varmaan, että viime kerralla täällä ollessani -
minulla fysiikka romahti.
Jotkut ovat kyselleet, miten olen jaksanut.
Hyvin olen jaksanut. Romahdus kesti vain hetken.
Kaikki on kunnossa. Olen tehnyt pitkän matkan ja touhunnut paljon.
Maailma on pieni. Sen totesin eilen.
En voi olla kertomatta ystävästäni Kongossa, -
jonka kanssa teimme Jumalan valtakunnan työtä.
Hänen kanssa pidimme kymmenen vuotta, joka vuosi, -
isot crusadet, isot kokoukset, isot seminaarit, -
ja näimme tuhansien ihmisten etsivän Jeesusta pelastajana.
Minä satuin kertomaan hänelle, että minulla on pikkuisen ongelmaa, -
munuaisissa on todettu vajaatoimintaa.
Hän pyysi minua soittamaan siihen ja siihen aikaan.
Minä soitin siihen tiettyyn kellonaikaan eilen tälle pastorille Kongoon.
Maailma on niin pieni.
Pystyin Whatsapilla saman tien puhumaan ja olemaan yhteydessä.
Hän käski laittaa puhelimen selän päälle.
Minulla oli kovaääninen päällä ja laitoin puhelimen selkäni päälle.
Hän rukoili puolestani ja minä kuulin, että hänen perheensä rukoili, -
kaikki rukoilivat siellä minun puolesta ja minä rukoilin itseni puolestani.
Kun täytymme Pyhällä Hengellä, puhumme uusilla kielillä.
Jumalan armosta minulla on sellainen armolahja, -
että voin puhua kielillä silloin, kun niin hengessäni tunnen.
Se ei ole hetkellinen tilanne, vaan saan Jumalan armosta puhua kielillä.
Minulla on kielilläpuhumisen armolahja.
Kuinka monella muulla on? Vau. Halleluja.
Voin puhua kielillä, mutta kun puhumme kielillä, -
ja usein on myös tavanomaista rukousta, -
mutta eilen rukoillessani minä tunsin, että nyt puhun uusilla kielillä.
Ne olivat aivan erilaiset, syvältä tulevat, -
voimakas Jumalan hengen kosketus.
Halleluja. Näin Jumala antaa meidän puhua uusilla kielillä.
Ihan hihhuleita ollaan.
Nyt huomaan, että kesä tulee.
Miten niin? No, tänne on tullut lumilintuja.
Lumilinnut ovat niitä, jotka lähtevät talvea pakoon jonnekin etelään -
ja palaavat kesän tullessa.
Siellä on Lasse, Leila, Kristian, -
Jenni ei taida olla.
Lumilinnut ovat tulleet. Tervetuloa. Kesä tulee. Selvä kesän merkki.
Kiitos Jumalalle, minä sain eilen kosketuksen Jumalan hengestä.
Teillä on ollut valtavat kokoukset täällä.
Minä olen muutaman niistä katsonut netin kautta.
Haluan lukea Jumalan Sanaa.
Vielä äskeisestä sen verran, että Kongossa halutaan ehdottomasti, -
että menemme vielä pitämään isot crusadet ja kokoukset sinne.
Jos sinne mennään, niin kyllä heidän pitää kovasti rukoilla, -
että tällainen vanha köntys vielä lähtee liikkeelle ja jaksaa touhuta.
Jos vaan jaksan, niin mikä ettei. Tehän olette kaikki rukoustukena?
Joo, kiitos Jumalalle. Kylläpä tuli reippaasti. Aamen.
Minä ihan virkistyin.
Tiedän, että olette rukoustukena, eikä sitä muuten pärjää.
Omasta puolestani koitan muistaa teitä rukouksessa. Se on valtavan tärkeää.
Kun Jeesus jätti tämän maailman fyysisellä olemuksellaan, -
tai siis vajavaisella fyysisellä olemuksellaan, -
missä oli puolet Marialta perittyä ja puolet Jumalalta perittyä, -
Hän opetti opetuslapsia ja sanoi, Joh. 14:15―21: -
"Jos te minua rakastatte, niin te pidätte minun käskyni.
Ja minä olen rukoileva Isää, ja hän antaa teille toisen Puolustajan -
olemaan teidän kanssanne iankaikkisesti, -
totuuden Hengen, jota maailma ei voi ottaa vastaan, -
koska se ei näe häntä eikä tunne häntä; mutta te tunnette hänet, -
sillä hän pysyy teidän tykönänne ja on teissä oleva.
En minä jätä teitä orvoiksi; minä tulen teidän tykönne.
Vielä vähän aikaa, niin maailma ei enää minua näe, -
mutta te näette minut; koska minä elän, niin tekin saatte elää.
Sinä päivänä te ymmärrätte, että minä olen Isässäni, -
ja että te olette minussa ja minä teissä.
Jolla on minun käskyni ja joka ne pitää, hän on se, joka minua rakastaa;
mutta joka minua rakastaa, häntä minun Isäni rakastaa, -
ja minä rakastan häntä ja ilmoitan itseni hänelle." Aamen.
Tässä Jeesus ilmoittaa, että Hän rukoilee Isää, -
että Isä antaa toisen Puolustajan, Pyhän Hengen, -
olemaan teidän kanssanne iankaikkisesti.
Sitten Hän sanoo, että "maailma ei voi ottaa vastaan, -
koska se ei näe häntä eikä tunne häntä; mutta te tunnette hänet, -
sillä hän pysyy teidän tykönänne ja on teissä oleva."
Eli Hän sanoo, että maailma ei voi ottaa vastaan Pyhää Henkeä, -
kun se ei näe häntä.
Pyhän Hengen näkymätön olemus on tälle maailmalle vieras, -
mutta Jumalan lapsille, uskoville, Jumalan näkymätön olemus, -
Pyhän Hengen näkymätön olemus ei ole vieras, -
koska Hän sanoo "ei voi ottaa vastaan, koska se ei näe häntä... -
mutta te tunnette hänet". Vaikka me ei nähdä, me tunnetaan.
Vaikka me ei nähdä Jeesusta, tai joskus näemmekin, -
joskus Jumala antaa ihmeellisiä ilmestyksiä, -
mutta vaikka emme näe Jeesusta tai Pyhää Henkeä, -
niin me tunnemme Hänet. Aamen. Minä tunnen Hänet, johon minä uskon.
Tämä maailma uskoo yhteen ja toiseen tuntemattomaan, -
tekee näistä tuntemattomista utopioista oppeja ja opetuksia, -
ja pyrkii niillä väistämään todellisuuden ja Jumalan kutsun.
Kun ottaa Jumalan kutsun ja Jeesuksen vastaan, -
ei olekaan enää sellainen, että uskoo, vaikka ei näe -
vaan uskoo, koska tuntee.
Jeesuksen tunteminen on näkemistä jo. Eikö niin?
Sydämen näkemistä, Jumalan totuuksien näkemistä.
Nyt Jeesus lupaa: "Kun lähden, niin rukoilen, että Isä lähettää".
Jeesus meni Isän tykö, tuli Isän eteen ja sanoi: -
"Isä, minä lupasin." Ei Hän näillä sanoilla puhunut, -
mutta kuvainnollisesti, ymmärrätte, mitä tarkoitan.
Ei Jeesus varmaan slangia puhunut Isälle puhuessaan.
Hän puhui totuuden sanoja puhuessaan Isälle.
"Minä lupasin, tuli luvattua, -
että kun tulen tykösi, lähetän Pyhän hengen olemaan heidän kanssaan, -
etteivät he jää orvoiksi. Siellä on nyt orpokoti.
Siellä on Pietari, Johannes, Jaakob, kaikki.
Ne on siellä orpona. Meidän pitää lähettää.
Olen luvannut lähettää Pyhän Hengen olemaan heidän kanssaan.
Minä lupasin, ja Isä, mehän ollaan yhtä, ja muuta vaihtoehtoa ei ole.
Meidän pitää lähettää Pyhä Henki olemaan heidän kanssaan."
Ja Isä tietää. "Totta kai me lähetetään Pyhä Henki olemaan heidän kanssa".
Sitten Jeesus sanoo "Voi, voi. Ne luulee, että annamme jotain pahaa.
Ne epäilee siellä, että tulee jotain kummallista."
Joka tapauksessa mennään ajatuksessa vähän eteenpäin.
Sitten tämä Jeesuksen profeetallinen ilmoitusrukous jatkuu 16. luvussa.
Joh. 16:25 -
"Tämän minä olen puhunut teille kuvauksilla; mutta tulee aika, -
jolloin minä en puhu teille enää kuvauksilla, -
vaan avonaisesti julistan teille sanomaa Isästä.
Sinä päivänä te anotte minun nimessäni; enkä minä sano teille, -
että minä olen rukoileva Isää teidän edestänne; -
sillä Isä itse rakastaa teitä, sentähden että te olette minua rakastaneet -
ja uskoneet minun lähteneen Jumalan tyköä."
Eli tässä profetia kulkee hetkestä toiseen, aikakaudesta toiseen.
Siinä sanotaan ensin: "minä lähetän Pyhän Hengen", -
mutta Hän puhuu profetiassa siitä ajasta, -
kun Pyhä Henki on jo lähetetty ja tullut maan päälle.
Kun Pyhä Henki on jo lähetetty ja tullut, niin silloin he itse rukoilevat.
Heille on delegoitu rukoustehtävä toinen toistensa puolesta, -
samoin kuin Jeesus rukoili ollessaan heidän keskuudessaan.
Se, mitä tapahtui näiden profetioiden toteutumisen väliaikana, -
on Raamattuun kirjoitettu Apostolien tekojen luvun 2 alusta lähtien.
Luemme sen taas jälleen kerran.
"Ja kun helluntaipäivä oli tullut, olivat he kaikki yhdessä koolla.
Ja tuli yhtäkkiä humaus taivaasta, niinkuin olisi käynyt väkevä tuulispää,-
ja täytti koko huoneen, jossa he istuivat.
Ja he näkivät ikäänkuin tulisia kieliä, -
jotka jakaantuivat ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi ja alkoivat puhua -
muilla kielillä, sen mukaan mitä Henki heille puhuttavaksi antoi.
Ja Jerusalemissa asui juutalaisia, jumalaapelkääväisiä miehiä, -
kaikkinaisista kansoista, mitä taivaan alla on.
Ja kun tämä ääni kuului, niin kokoontui paljon kansaa; ja he tulivat ymmälle,-
sillä kukin kuuli heidän puhuvan hänen omaa kieltänsä.
Ja he hämmästyivät ja ihmettelivät sanoen: -
'Katso, eivätkö nämä kaikki, jotka puhuvat, ole galilealaisia?
Kuinka me sitten kuulemme kukin sen maan kieltä, jossa olemme syntyneet?
Me parttilaiset ja meedialaiset ja eelamilaiset ja me, -
jotka asumme Mesopotamiassa, -
Juudeassa ja Kappadokiassa, Pontossa...'"
Ei tarvitse ulkoa muistaa näitä vaikeita paikannimiä.
"...Aasiassa, Frygiassa ja Pamfyliassa, Egyptissä -
ja Kyrenen puoleisen Liibyan alueilla, ja täällä oleskelevat..."
Jos olisin oikein teologi, niin sanoisin, -
että nämä pitää muistaa oikeassa järjestyksessä.
Teologia menee oikein, mutta minä en ole teologi enkä osaa sitä opettaa, -
ja minä voin lukea sen täältä silloin kun tarvitsee.
Luulisin, että aika harvoin tarvitsee lukea tätä luetteloa.
"'... ja täällä oleskelevat roomalaiset, juutalaiset ja käännynnäiset, -
kreetalaiset ja arabialaiset, me kuulemme kukin heidän puhuvan -
omalla kielellämme Jumalan suuria tekoja.'
Ja he olivat kaikki hämmästyksissään eivätkä tienneet, mitä ajatella, -
ja sanoivat toinen toisellensa: 'Mitä tämä mahtaakaan olla?'
Mutta toiset pilkkasivat heitä ja sanoivat: -
'He ovat täynnä makeata viiniä'."
No, milloin olet viimeksi hämmästynyt Pyhän Hengen toimintoja?
Joskus me saadaan hämmästyä.
Sanoisin, että joskus pitää hämmästyä, mitä Pyhä Henki teki.
Emme pysy vireessä, tuli sammuu, jos me ei hämmästytä.
Meidän pitää hämmästyä Pyhän Hengen toimia.
Pyhä Henki toimii, ja meidän pitää sitä hämmästyä ja olla siitä ymmällä.
Ei kukaan oikein näytä nyt olevan ymmällään, -
mutta meidän pitää olla ymmällään.
Muistan omasta elämästäni, kun minäkin olin ymmälläni.
Olin saanut hyvin luterilaisen kasvatuksen ja koulutuksen.
Kunnioitan suuresti piispa Rimpiläistä, -
joka oli Outokummussa minun uskonnonopettaja.
Oikein uskovainen uskonnonopettaja olikin, -
ja antoi minulle hyvän opasteen tälle tielle.
Ei mitään negatiivista tai pahaa jäänyt Rimpiläisen opetuksesta mieleeni.
Jäi kuitenkin se, että kun eräänä päivänä koin, -
että on pakko löytää apu, eikä ollut kuin Jumala, -
niin Rimpiläisen opetuksen perusteella -
minä lopulta päädyin etsimään Jumalaa.
Uskonnonopettajana hän oli lestadiolainen, vanha kunnon piispa.
Voi, voi. Arvaa mitä? Tästä on jo yli 10 vuotta, kun tuli tilaisuus, -
että olimme Pietarissa Rimpiläisen kanssa saunassa.
Se oli aika yllättävää, että tapasimme ihan muualla, toisissa olosuhteissa.
Silloin, kun Rimpiläinen opetti siellä Outokummussa, -
minä olin erittäin radikaali, ateistinen nuori mies, -
ja yritin vesittää hänen opetustaan siellä koulussa tavalla ja toisella, -
mutta viisas kun olin, niin tyhmäksi piti tulla.
Sitten eräänä päivänä Jumalan armosta tulin tyhmäksi -
ja jouduin etsimään Herraa, etsimään Jeesusta Pelastajanani.
Niin, niin. Mihinkäs minä jäinkään?
No, kun Pyhä Henki... Mitähän olin puhumassa?
No niin, kyllä me siitä hämmästyksestä puhuttiin.
Minä hämmästyin Pyhästä Hengestä. Minun piti hämmästyä.
Enhän minä sen Rimpiläisen puheista ollut hämmästynyt.
En vielä silloin hämmästynyt, mutta sitten tuli aika, kun piti hämmästyä.
Minä etsin Herraa.
Olin saanut opetuksen, että luterilainen usko on oikein, -
ja näin kaiken uskonnollisuuden hyvin pahana.
Myöskin helluntailaisuus oli todella musta vaate.
No, minulle tuli sellainen tilanne, että piti etsiä Jumalaa oikeasti.
Oletko sinä oikeasti etsinyt Jumalaa? Oletko oikeasti?
Tiedätkö, että Jumala on oikeasti sitä mieltä kuin mitä Hän sanoo.
Jumala on oikeasti sitä mieltä.
Kun Jumala lupaa, niin Hän oikeasti lupaa, -
mutta meidän ongelmana on, ettemme oikeasti usko.
Vaikka Jumala oikeasti puhuu, me ei oikeasti uskota.
Uskovina me luullaan, että Jumala on puhuvinaan. Ei niin, -
vaan Jumala puhuu ja Jumalan sana on totuus ja se pitää ja pysyy.
Vuosisatojen ja vuosituhansien yli se pitää ja pysyy.
Missä se on? Se on tänään meidän sydämissä samanlaisena -
kuin se oli apostolien sydämissä. No, minä hämmästyin.
Voin sanoa suoraan, että olin tosi kipeä, enkä sillä varmasti kehu.
Joskus ajattelee, että ihmiset kehuu sitä, kun on oikein alhaalla ollut.
Minä olin oikein alhaalla ja oikein kipeä. Ajattelin sydämessäni, -
ja saan kertoa, mitä ajattelin, koska se on totta, mitä ajattelin.
Ajattelin: "Onko Jeesuksen kivut voineet olla näin suuret?".
Kun olin siinä helvetintuskassa tässä fyysisessä olemuksessani, -
minä hämmästyin ja jouduin ihmettelemään, -
eikö tämä uskonnollisuus, mitä olen katsellut, voi auttaa minua.
Viimeisenä oljennuorana ymmärsin kääntyä Jeesuksen puoleen.
En halveksu ketään näitä veitikoita, profeetoita, -
jotka profetoi yhtä sun toista. En uskalla halveksua, sillä minä näin -
erittäin vähän arvostetun profeetan kirjoittaman lapun.
En tiennyt hänen olevan vähän arvostettu. Myöhemmin huomasin.
Lappuun se oli kirjoitettu.
Hilauduin Helsingin rautatieasemalle, menin puhelinkoppiin -
ja näin siellä lapun, josta luin ainoastaan yhdet sanat: -
"Tämä on sinun viimeinen tilaisuutesi."
Ajattelin, onko minulla tilaisuus.
Minulla on vielä tilaisuus.
Hämmästyin sitä, että minullakin on vielä tilaisuus, -
ja käännyin Jeesuksen puoleen.
Täällä oli sellainen vanha täti, Leena-tädiksi kutsuttu -
luterilainen herännäinen täti, joka rukoili ihmisten puolesta.
Sanottiin, että hänellä on henkien erottamisen lahja.
Eräs uskova ystävä Taivallahden seurakunnan miestenpiiristä sanoi: -
"Mennään käymään Leena-tädin luona, ja hän rukoilee puolestasi."
Leena-täti rukoili puolestani. Pani kätensä päälleni, ja minä murruin -
heti ensimmäisiin sanoihin, jotka hän sanoi: "Paljon olet kärsinyt".
Siinä mietin, että ymmärtääkö joku, että minä olen kärsinyt.
Murruin tietysti siinä. Sitten hän sanoi "Tämä, mitä sinulle on tapahtunut, -
on ollut osittain hengellistä, ja osa siitä on sinun oma asiasi, mutta -
siinä on hengellinen juoni takana." Olin ollut pirun kanssa tekemisissä.
Saatana sanoi tappavansa minut. Pakenin ja hämmästyin, -
kun huomasin, että minulla on vielä tilaisuus, viimeinen mahdollisuus.
Se hämmästytti minua suuresti.
Sen jälkeen olin tosiaan Taivallahden miestenpiirissä.
Mäkelän Matin kanssa, joka oli siellä myöhemmin kirkkoherrana, -
me menimme, kun Jeesus-hippejä oli tullut tänne Helsinkiin.
Ei kaikki helluntailaiset ymmärtäneet, -
että he olivat oikeasti Jumalan lähettejä.
Jeesus-hipeissä oli Jim Palosaari.
Kun minä hiljattain katsoin netistä, mitähän Jimille kuuluu, -
niin näin, kun hänet haudattiin. Hän oli elänyt hippinä loppuun asti.
Siinä joku hänen sukulainen, olikohan tytär, -
kertoi hänen elämästään ja filosofiastaan.
Jim eli erilaista uskonnon filosofiaa kuin me, -
mutta hän oli sydämen uskovainen, Jeesukseen luottava ihminen.
Hänellä oli useita kymmeniä nuoria käsittävä hippiporukka.
He olivat haalareissa täällä, ja heistä sanottiin, -
että he puhuu kielillä. He rukoilee ja sairaitakin parantuu.
Me menimme heidän kokoukseen Helsingin tuomiokirkkoon.
Leo Meller oli tuonut heidät tänne Amerikasta.
Minä ihmettelin, ja se kielillä puhuminen hämmästytti minua.
Puhuivat kielillä, eikä minulle ollut koulun uskontotunnilla opetettu, -
että nykyaikanakin puhutaan kielillä.
Kerrottiin vaan, että helluntaipäivänä puhuttiin kielillä, -
mutta ei, että tänä päivänäkin puhutaan kielillä.
Menin sinne kokoukseen.
Muistakaa nyt, että jäin tähän, että menin Jim Palosaaren kokoukseen.
Poikkean hieman ja palaan sitten tähän.
Olin Jerusalemissa, olin Israelissa töissä.
Minulla oli tapana vapaa-aikana mennä yläsaliin, -
missä tapahtui tämä ihme, missä Pyhä Henki tuli ja ihmiset hämmästyivät.
Kun olin siellä...
Ei siellä muita ollut. Silloin tällöin tuli joku turisti.
Minä istuin siellä yläsalissa, missä apostolit olivat, -
ja vietin siellä vapaa-aikaani silloin tällöin.
Kun istuin sillä, niin rukoilin ja rukoilin.
Tulipa sinne taas turistiryhmä.
Turistiryhmän johdossa oli saksalainen pastori.
Katolinen tai evankelinen, ehkä evankelinen.
Hänellä oli turistiryhmä, ja hän luki tuon lukemani raamatunpaikan -
ja sanoi: "Tässä se tapahtui, mutta huomatkaa..."
Hän alkoi siis vesittämään tätä Jumalan Sanaa.
"Huomatkaa." Kun ihmiset kuulivat heidän puhuvan eri kielillä, -
kaikki ymmärsivät, mitä he puhuivat.
Kaikki '-laiset'. Muistakaa nyt se luettelo.
Ne kuuntelivat ja ymmärsivät sitä.
Hän antoi ymmärtää, ettei tule verrata sitä tämän päivän kielilläpuhumiseen, -
kun ihmiset puhuvat kielillä täyttyessään Pyhällä Hengellä.
Minä kyllä sanon, ettei todellakaan niin, vaan verratkaa.
Ne puhuivat ihan samalla tavalla kielillä kuin me puhutaan.
Kun Pyhä Henki täyttää, puhumme kielillä, joita Jumalan Henki antaa.
Raamattu opettaa, että kielilläpuhumista on monenlaista.
On olemassa enkelienkin kielillä puhumista.
Jos kuuntelet kieliä, mitä ihmiset ympäri maailman puhuvat, -
niin siellä on kieliä, jotka hämmästyttää, onko tuokin puhetta.
Älä sitten hämmästy, jos Pyhä Henki antaa puhetta eri kielillä.
Anna puhua, anna lasottaa. Anna palaa, Jeesuksen nimessä.
Älä häpeä kielilläpuhumista. Puhu kielillä Jumalalle.
Ja kun puhut kielillä, älä anna saatanan tulla väliin -
miettimään, onko se Jumalasta vai ei, vaan katso Jeesuksen kasvoihin.
Katso ristiinnaulittuun Jeesukseen ja puhu Hänelle kielillä.
Se rakentaa sinua itseäsi, -
mutta ei sillä kielilläpuhumisella tarvitse tulla esiintymään: -
"Minäpä puhun kielillä kaikkien nähden", jos ei ole selitystä.
Jos sinulla on selitys, niin anna palaa.
Anna palaa seurakunnassa. Anna kuulua.
Se on todella arvokasta ja tärkeää, -
mutta tätä ei ole uskottu viisaille tai ymmärtäväisille.
Tämä on uskottu lapsenmielisille.
Eikä evankeliumia tai pelastusta ole uskottu muuta kuin lapsenmielisille.
Veljeni, insinööri. Minäkin olen insinööri.
Olen huomannut puheestasi, että olet insinööri.
Insinööreille on uskottu, mutta vain lapsenmielisyyden kautta, -
ja kaikille, jotka Herraa rakastavat.
Olen nähnyt ihmisiä, jotka eivät ole niin lahjakkaita kuin toiset.
Se marginaali lahjakkuuksiemme välillä on loppujen lopuksi hyvin pieni.
Hyvin pieni.
Tämä yritti vesittää kielillä puhumista. Nolo pappi. Nolo pastori. Hyi.
Anna Jumalan lasten iloita. Anna Jumalan lasten puhua kielillä.
Älä sitä häpeä. Häpeä itseäsi.
Anna Jumalan lasten täyttyä Pyhällä Hengellä.
Kun he täyttyivät Pyhällä Hengellä, -
niin he alkoivat iloita ja riemuita, ja sitten selittivät näitä asioita.
Mihinkäs minä jäin? Niin, Jim Palosaaren kokoukseen menin.
Olin sen verran teologi ja kaukana näistä totuuksista, niin ajattelin: -
"Jos se puhuu kielillä..." Jim ei rukoillut puolestani -
vaan joku haalaripukuinen mies, joka oli siinä joukossa.
Mentiin ja sanottiin, että tässä olisi sairas mies, -
joka pitäisi saada terveeksi. Hän laittoi kätensä päälleni ja puhui.
En muista enää, ehkä hän puhui muutaman sanan englantiakin.
Hän pani kätensä ja puhui muutamia lauseita kielillä.
En mitään sen kummempaa tuntenut, mutta uskoin ja ymmärsin, -
että nyt jotain on pakko tapahtua.
Ihminen, joka ei osaa puhua tuota kieltä, mitä puhui, -
rukoili kanssani Jumalalle jotain.
Nyt täytyi tapahtua jotain sellaista, mitä en itsekään ymmärrä.
Niin siinä kävi, että seuraavana aamuna hämmästyin vielä enemmän.
Hämmästyin suuresti, koska sairauteni oli poissa.
Kun lähdimme ja menin kotiin, niin tunsin oloni jo hyvin huojentuneeksi.
Sitten saatanan, -
perkeleen, sanon suoraan, oli pakko jättää minut.
Sen piti lähteä lätkimään.
On se sen jälkeenkin kiusannut. Vähän väliä tulee, mutta ei samoin -
kuin silloin, kun piti minua sairauden kautta vallassaan.
Minä ymmärsin sen.
Paholaisella oli huono strategia, kun se yritti tappaa minut.
Se saikin päinvastaisen lopputuloksen, heräsinkin henkiin.
Hämmästyin ja otin vastaan Jeesuksen Pelastajanani.
Jeesus pelasti ja paransi minut. Sen jälkeen minut nähtiin niin kuin...
En mikään oikea hippi ollut, mutta oli minulla pitkä tukka.
Minulla oli vanha vihreä takki, -
jonka selkään ompelin ison ristin.
Se päällä kävelin Helsingissä vuosikaudet.
Saarnasimme ja lauloimme pitkin Helsingin katuja ja Turussa.
Poliisin kanssa keskusteltiin välillä ja sitten taas jatkettiin ympäri Suomea.
Minulla oli ilo, suuri kunnia, -
Vilho Soinisen kanssa vaellella muutamissa paikoissa tässä maassa -
ja nähdä sitä Jumalan suurta voitelua, millä hän, veljeni, palveli.
Iloitsen aina, kun näen Lassen, -
vanhimmistoveljen Vilho Soinisen ajalta, -
ja Leilan ja Kristianin, kaikki te.
Vau, vau, vau. Osaan vähän amerikkaa. Vau.
Vilho sanoi minulle.
En tiedä, tarvitsisiko tätä kertoa, -
mutta jotenkin tämä jäi erityisesti mieleeni.
Vanha profeetta Oili Väänänen rukoili Vilhon puolesta -
ja ilmoitti Vilholle, että Jumalan aika sinulle on tullut.
Ei Vilho sitä kertonut, -
mutta kun hän nousi kyynelissään siitä rukousalttarilta, -
hän kävi kättelemässä muutamia ystäviä.
Hän tuli minunkin luokse, -
otti kädestä, katsoi silmiin ja sanoi "Esa", eikä muuta.
Ne olivat minun jäähyväiset. Myöhemmin minulla on ollut -
mahdollisuus sanoa jäähyväiset muutamille Jumalan miehille.
Eino Lindströmin kanssa olimme polvillaan.
Einolla oli jo syöpä pitkälle levinnyt.
Polvillaan Outokummun helluntaiseurakunnan alttarilla.
Päivärukouskokouksessa Eino pisti kätensä päälleni ja sanoi: -
"Olipa hyvä, kun vielä tavattiin, veljeni."
Oi, kuinka hienot jäähyväiset oli Eino Lindströmin kanssa, -
Jumalan miehen kanssa.
Olen ollut Jumalan miesten kuolinvuoteen ääressä.
Se on valtavaa nähdä, kun Jumalan miehet lähtevät.
Yksi valtavimmista Jumalan miehistä, jonka minä näin lähtevän, -
oli Harri. Hän ei ollut mikään iso saarnamies.
Harri, joka ei ihan varmasti kaikkia mittapuita täyttänyt, -
mitä me haluaisimme kristityn ihmisen täyttävän, -
mutta hän oli sydämen uskovainen.
Harrin kuolinvuoteen äärellä olin.
En tiedä, miksi nämäkin tulee mieleen.
On niin suurta, on niin ihmeellistä, -
kun ihminen saa käydä tämän tien loppuun asti.
Oi, te Jumalan miehet ja Jumalan naiset. Älkää helposti luovuttako.
Saatana yrittää loppuun asti.
Luulisi, että vanhempana olisi "very easy", hyvin helppoa.
Nuorena on kaikki kiusaukset, mutta odotahan, kun tulet vanhemmaksi.
Älä luule, että paholainen jättää, -
mutta Jumalan voima suurenee, kasvaa aina, kun kiusaukset suurenee.
Jotta näistä saadaan voitto, -
pitää täyttyä Pyhällä Hengellä ja hämmästyä.
Kun minun puolesta rukoiltiin, minäkin täytyin aikanaan Pyhällä Hengellä.
Miten se tapahtui? Se tapahtui Vartiokylässä, Jeesus-talolla.
Oletteko joskus kuulleet siitä?
Olimme Jeesus-talolla, ja siellä aina rukoiltiin. Minäkin rukoilin.
Eräänä iltana olimme kaikki rukouksessa.
Minä aina kunnioitin ja edelleen kunnioitan hänen muistoaan, -
Lahja Hursti, rouva Hursti.
Kun Lahja rukoili puolestani, niin koin, että "Oi, oi, -
kun en minä puhu kielillä. Herra, auta minua, että minäkin saan puhua."
Koin olevani niin täynnä Pyhää Henkeä kuin olla ja voi.
Oli valtava rauha ja siunaus.
Aivan kuin olisin pilven sisällä, ei päällä, vaan pilven sisällä leijuin.
Ajattele, että pilven sisälläkin voi leijua. Pyhän Hengen pilven sisällä.
Lahja ja kaikki rukoilivat puolestani. Yhtäkkiä koin jotain.
Joku haluaa antaa minulle uutta minun suuhuni.
Aloin puhua, mitä sieltä tuli, ja sieltä tuli kielilläpuhumista.
Tulin niin täyteen Pyhää Henkeä, mutta vielä enemmän täyteen intoa.
Tulin tavattoman täyteen intoa.
Menin pussipysäkille pois lähtiessä ja sanoin siellä kaverille: -
"Mitäs minun nyt pitää tehdä, kun täytyin Pyhällä Hengellä?
Lähdenkö nyt saman tien kaikkeen maailmaan saarnaamaan?"
Onneksi vanhempi veli sanoi: -
"Lue nyt ensin vähän Raamattua ja mieti sitten asiaa uudestaan."
En siihen kuitenkaan pysähtynyt. Tultiin Helsingin rautatieasemalle.
En tiedä, keitä vetelin hihasta ja sanoin: -
"Minun täytyy saada rukoilla teidän puolesta.
Jeesus-talolla tapahtui sama kuin apostoleille, -
kun he täyttyivät Pyhällä Hengellä ja saivat tämän valtava lahjan."
Minä, Helsingin rautatieasemalla, aloin täyttelemään ihmisiä Pyhällä Hengellä.
Ei ne varmaan täyttyneet, -
mutta minä menin siellä ja nuoria vedin helmasta ja hihasta.
"Minun pitää saada rukoilla teidän puolesta, -
koska minulle tapahtui samoin kuin apostoleille."
Joka tapauksessa valtava into siitä tulee, kun täyttyy Hengellä.
Jos ei ole intoa, niin on hyvä, jos täyttyy Pyhällä Hengellä.
Silloin tulee into, mutta taitoa on hyvä olla mukana ripaus.
Jotkut pistää taitoa niin paljon, että Pyhä Henki kuolee.
Ei, ei. Jumala antaa sitä, mitä me tarvitaan.
Täytyin Pyhällä Hengellä, ja siitä lähtien Jumala on suuresti siunannut -
ja antanut mennä ympäri maailmaa ja tehdä yhtä sun toista.
Vielä tähän loppuun otan jotain, -
mielestäni Pyhän Hengen toimintaa omalla kohdallani.
Kun rukoilen, niin Jumalan Pyhä Henki antaa minulle.
En ole näitä ylös kirjoittanut, -
mutta hiljattain olin rukouksessa yösydännä.
Olin Euroopan ulkopuolella ja katselin maailman uutisia.
Yöllä sitten rukoilin.
Tietenkin rukoilin Ukrainan ja Euroopan puolesta.
Ajattelin kirjoittaa jotain ylös.
Tätä tehdessäni ajattelin, että jos tämä luen ja kerron, -
niin ihmiset nauravat, tai vähintäänkin hymyilevät ja sanovat: -
"Onpa lapsellinen kaveri, lapsellinen mies."
Lapsellinen tai ei, haluan kuitenkin tuoda tämän lapsellisuuteni esille, -
koska tämä Jumalan toimi on lapsenmielisten.
Minä tuon lapsellisuuttani esille -
tämän, mitä Jumalan Henki antoi sydämelleni.
Huomaa, että sanon, että Jumalan Henki tämän antoi.
Tässä on alussa aika tuomion oloinen pohja, -
mutta tämä muuttuu aika hyväksi.
Minun sydämelleni tuli tämä ajatus.
Kun olin Euroopan ulkopuolella ja ajattelin Eurooppaa, -
niin minun sydämeeni tuli sanat "eurooppalaiset hylkyrit".
"Kun te hylkäätte Jumalan Pojan ja ylenkatsotte niitä kärsimyksiä, -
joita Hän joutui kokemaan teidän pahojen tekojenne tähden, -
on teidän katsottava omien lastenne kärsimyksiä.
Hävitys on säädetty teidän rikkomustenne -
ja pahojen tekojen seurauksena, -
että te ymmärtäisitte katua ja kääntyä teiltänne.
Ettekö halua ymmärtää, että Ukraina on yksi teistä, -
tasaveroisena kansana kansojen joukossa.
Mitä ovat Ukrainan lapset teidän sovitusuhriksenne?
Mitä ovat Ukrainan naiset ja miehet teidän sovittajiksenne?
Samoin kuin näette käyvän Ukrainan lapsille, naisille ja miehille..."
Anteeksi. Meni rivit sekaisin.
"Jos ette käänny, kuinka voisitte välttää tuomion odotukset.
Teille kaikille on vain yksi sovitus, joka on Jumalan Pojan uhrilahja -
kaikille, jotka Jumalaa pelkäävät ja avuksi huutavat.
Vain yksi veri on teidän sovitukseksi vuodatettu.
Tämän veren suojassa vain lakkaa hävitys sydämistänne -
ja taukoaa teitä kohtaavat kauhistukset.
Uhri, yksi, ainut ja peruuttamaton, on jo uhrattu.
Tämän uhrin turviin te kaikki minun rakastamani ihmiset saatte paeta.
Silloin minä kutsun teitä omalla nimellänne, -
joka on Kristuksen haavoihin kirjoitettu.
Teidän sydämiinne sinetöidään minun Henkeni voima.
Niin lakkaa hylkyryys ja alkaa uskollisuus -
ja tulen palo, kun minä sytytän Henkeni liekin keskuuteenne.
Te huudatte ja minä kuulen, armahdan ja autan.
Te hylkäätte omat uskonnolliset perinnäissääntönne -
ja alatte kunnioittaa pyhien profeettojen pyhää perinnettä.
Ette enää väärennä niitä sanoja ja opetuksia, jotka on teille uskottu, -
ja iankaikkisella säädöksellä säädetty.
Nostakaa päänne ja astukaa esiin ilman vihaa ja epäilystä, -
niin teidän kohtalonne kääntyy.
Tienne johtaa pimeydestä valkeuteen. Kulkekaa koko tämä tie, -
niin löydätte valon ja kirkkauden Vapahtajanne haavojen kautta.
Aamen.
En ole mikään profeetta. Sydämen ajatuksia vain, -
mutta uskon Jumalan vaikuttaneen niihinkin.
Jumala opettaa meitä itse kutakin. Kuten sanoimme, -
me tulemme siihen vaiheeseen, kun Jumala vuodatti Pyhän Henkensä.
Meidän tulee rukoilla, me voimme nyt rukoilla, -
meillä on oikeus rukoilla itsemme ja toinen toistemme puolesta.
Perheemme puolesta, lähimmäistemme puolesta, -
kaikkien kansojen puolesta. Meillä on erinäisiä tasoja, joissa tulee rukoilla.
Nyt sinä saat rukoilla Jumalaa ylemmällä tasolla, -
iankaikkisuuden tasolla, kun Jumalan Pyhä Henki on sinussa.
No, eiköhän me nyt olla paasattu ihan tarpeeksi.
Jumala teitä siunatkoon. Painetaan vielä päät rukoukseen.
Rakas Taivaan Isä, kiitos, -
että olet uskonut meille valtavan totuuden Sanan, -
Raamatun, jota me saamme tutkia ja johon tukeutua.
Meidän vajaavaisuutemme Sinä Herra kätket Sinun täydellisyytesi alle.
Herra Jeesus, meidän vajavaiset puheemme ja juttumme -
Sinä työnnät syrjään ja asetat iankaikkisen Pyhän Sanasi -
seisomaan ja olemaan ohjenuorana kaikkien ihmisten elämässä.
Onko täällä joku, joka on erityisesti toivonut -
kokevansa tänään Jumalan Pyhän Hengen kosketuksen?
Jumala siunatkoon. Jumala siunatkoon. Jumala siunatkoon....
Jeesus! Kiitos, että tulet.
Tule Herra ja kosketa Pyhän Henkesi voimalla. Kiitos Jeesus.
Nyt, kun rukoilet Ukrainan puolesta, niin mitä sinä näet?
Näetkö sinä orjantappurakruunun, joka on sen kansan yllä?
Näetkö sinä ne kaikkensa antaneet kasvot, Jeesuksen kasvot?
Näetkö, miten paljon Hän on antanut Euroopan puolesta, -
sinun ja minun puolesta? Oi, Jeesus.
Jos et näe, niin rukoile vielä.
Ei Jumala ole kaukana, Jumala on lähellä -
mutta Hänellä on Kristuksen kärsimys, -
Hänellä on kaikki, mitä ihmiselle voi antaa. Kaikki on annettu.
Kaikki on täytetty.
Nyt Herra, näille ystäville, jotka ovat kohottaneet kätensä, -
anna ihana Pyhän Hengen siunaus. Anna Pyhän Hengen tulla.
Jeesuksen nimessä ota vastaan, ota vastaan.
Kiitos, Herra Jeesus. Kiitä Herraa. Kiitä Herraa, minun sieluni.
Kiitä Herraa, sinun sielusi. Jeesuksen nimessä, kiitä Jeesusta.
Olkoon Jumalan iankaikkinen siunaus ylläsi.
Olkoon Jumalan iankaikkinen rauha elämässäsi Jeesuksen nimessä.
Kiitos Jeesus. Aamen.
Tekstitys: A. Eskola
Tue Uskoa ja uskallusta -ohjelmasarjaa -
soittamalla numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle pankkitilille -
viitteellä 2480. Kiitos arvokkaasta lahjastasi.